Mercedes D.II

Mercedes D.II – šešių cilindrų, SOHC (vieno viršutinio paskirstymo veleno) tipo skysčiu aušinamas vienaeilis aviacinis vidaus degimo variklis, ankstyvuoju Pirmojo pasaulinio karo etapu sukurtas Vokietijos Imperijos įmonės "Daimler". Variklio galia siekė 110-120 AG; pagal šį parametrą tai buvo vienas silpnesnių savo laikotarpio variklių, atsilikęs nuo geresnį galios ir svorio santykį turėjusių rotacinių variklių. Savo parametrais variklis buvo panašus į Ferdinando Porsche suprojektuotą 120 AG galios Austro-Daimler 6. D.II buvo gaminamas trumpą laikotarpį, jo konstrukcija tapo pagrindu vėlesniam Mercedes D.III, kuris buvo plačiai naudojamas viso karo metu.

 Konstrukcija ir gamyba 
Mercedes D.II konstrukciniai sprendimai rėmėsi "Austro-Daimler 6" variklio konstrukcija. Kaip ir "Austro-Daimler 6", "D.II" buvo konstruojamas nuo iš dvejų aliuminio blokų blokų išfrezuoto ir varžtais sujungto karterio. Plieniniai cilindrai buvo frezuojami atskirai ir prie karterio viršaus tvirtinami varžtais. Ant cilindrų buvo montuojamos plieniniai aušinimo radiatoriai - rankovės. Tokią sudėtingą konstrukciją lėmė technologinių galimybių gaminti aliuminio cilindrus nebuvimas bei skirtingi plieno ir aliuminio plėtimosi parametrai, dėl ko plieninių cilindrų nebuvo galima įsukti į alimininį karterį. Abu varikliai taip pat naudojo du alyvos siurblius: vienas pumapvo alyvą iš karterio į atskirą cilindrą, iš kurio antrasis aukšto slėgio siurblys tiekė alyvą į variklį. Toks išdėstymas leido karterio apačioje įrengti daug mažesnį „karterio karterį“, sumažinanusį bendrą variklio dydį, nors „D.II" atveju jis buvo beveik toks pat, kaip „Austro-Daimler 6“.

„D.II" skyrėsi nuo "Austro-Daimler 6" daugiausiai atskirų mechaninių komponentų išdėstymu. Pavyzdžiui, skyrėsi abejų variklių vožtuvų valdymo mechanizmai: „D.II" turėjo vieną kumštelinį mechanizmą, valdomą alkūniniu velenu, o „Austro-Daimler" variklis turėjo įprastesnę vožtuvų pavarą, su karteriu sujungtą valdymo strypais. Kita unikali savybė buvo galimybė variklį perjungti į pusės suspaudimo laipsnio režimą, taip palengvinant jo paleidimą. Į „D.II" buvo montuojami du sublokuoti karbiuratoriai, tiekę kurą per du kolektorius; „Austro-Daimler“ karbiuratorius montavo atskirai, arčiau jų maitinamų cilindrų. „D.II" buvo naudojamas unikalus aušinimo apvalkalo dizainas: kiekvieni du cilindrai buvo uždengti vienu apvalkalu.

„D.II" buvo pradėtas gaminti 1914 m. Jį gana greitai pakeitė „D.III", nors variklis buvo gaminamas iki 1916 m. „D.III" iš esmės buvo padidintas „D.II", bet be suporuotų aušinimo apvalkalų.

 Naudojimas 
link=//upload.wikimedia.org/wikipedia/commons/thumb/d/db/Junkers_J_1_at_D%C3%B6beritz_1915.jpg/220px-Junkers_J_1_at_D%C3%B6beritz_1915.jpg|miniatiūra| Varikliu „Mercedes D.II"  varomas naikintuvas „Junkers J.1"

 Aviatik B.II
 Aviatik C.I
 Albatros B.I
 Albatros B.II
 DFW B.II
 Fokker D.I
 Fokker V.6
 Friedrichshafen FF.29
 Friedrichshafen FF.33
 Goedecker B
 Gotha WD.7
 Halberstadt D.II
 Heinkel HD.35
 Junkers J.1
 Zmaj Fizir FN
 LVG E.I

 Eksponuojami varikliai 
Vienas išlikęs šio variklio pavyzdys XXI a. antrame dešimtmetyje buvo eksponuojamas JAV Niujorko valstijoje įsikūrusiame Old Rhinebeck aerodrome.https://oldrhinebeck.org/ Šio eksponato alkūninis velenas buvo suskaldytas.

Dar vienas pavyzdys yra eksponuojamas „Deutsche Museum“ Miunchene.Daimler Archives nuotrauka muziejuje

 Techniniai parametrai (D.II) 
link=//upload.wikimedia.org/wikipedia/commons/thumb/5/52/Daimler_D_II.jpg/220px-Daimler_D_II.jpg|miniatiūra| "Mercedes D.II" vaizdas Iš šono
 Bendrieji parametrai 

 Tipas: 6 cilindrų vienaeilis stūmuoklinis vidaus degimo variklis
 Stūmuoklio skersmuo: 125 mm
 Stūmuoklio eiga: 150 mm
 Darbinis tūris: 11,05 l
 Variklio ilgis: 1 650 mm
 Variklio plotis: 490 mm
 Variklio aukštis: 1 072 mm
 Sausas svoris: 210 kg

 Komponentai 

 Paskirstymo mechanizmas: vienas viršutinis alkūninis velenas (SOHC), du vožtuvai cilindrui
 Aušinimo sistema: aušinamas skysčiu
 Reduktorius: tiesioginė pavara, sukasi į kairę

 Galia 

 Galingumas: 
 Nominalus:  esant 1 400 aps./min.
 Momentinis (pakilimo): 120 AG (88,0 kW) esant 1600 aps./min.
 Suspaudimo laipsnis: 4,5:1

 Taip pat žr. 
Panašūs varikliai

 Austro-Daimler 6
 Rolls-Royce Hawk

 Literatūra 

 (EN) Gunston, Bill. World Encyclopedia of Aero Engines. Cambridge, England. Patrick Stephens Limited, 1989. ISBN 1-85260-163-9
 (EN) Jane's Fighting Aircraft of World War I. London. Studio Editions Ltd, 1993. ISBN 1-85170-347-0
 (CZ) Ing. Zdeněk Pilát, CSc, Naše letecké motory, seriál v L+K 5-10 ročník LX
 (CZ) Václav Němeček, Československá letadla, vyd. 1., Naše vojsko, Praha, 1958

 Išnašos 
Kategorija:Aviaciniai varikliai